CELEX: 62011CN0092
Language: bg
Date: 2011-02-28 00:00:00
Title: Дело C-92/11: Преюдициално запитване, отправено от Bundesgerichtshof (Германия) на 28 февруари 2011 г. — RWE Vertrieb AG/Verbraucherzentrale Nordrhein-Westfalen e.V.

16.7.2011   
            
            
               BG
            
            
               Официален вестник на Европейския съюз
            
            
               C 211/10
            
         Преюдициално запитване, отправено от Bundesgerichtshof (Германия) на 28 февруари 2011 г. — RWE Vertrieb AG/Verbraucherzentrale Nordrhein-Westfalen e.V.
   (Дело C-92/11)
   2011/C 211/17
   Език на производството: немски
   
      Запитваща юрисдикция
   
   Bundesgerichtshof (Германия)
   
      Страни в главното производство
   
   
      Жалбоподател: RWE Vertrieb AG
   
      Ответник: Verbraucherzentrale Nordrhein-WestfaleneV
   
      Преюдициални въпроси
   
   
               1.
            
            
               Трябва ли член 1, параграф 2 от Директива 93/13/ЕИО (1) на Съвета от 5 април 1993 година относно неравноправните клаузи в потребителските договори да се тълкува в смисъл, че клаузите за ценова промяна — съдържащи се в договорите за доставка на газ с потребители, която трябва да се извършва извън общото задължение за доставка и в рамките на общата свобода на договаряне (специални клиенти) — не попадат в приложното поле на разпоредбите на Директивата, ако тези клаузи са включени в договорите със специални клиенти и възпроизвеждат без промяна законовите или подзаконовите разпоредби, приложими спрямо клиентите, за които се прилага тарифа, в рамките на общото задължение за свързване и доставка?
            
         
               2.
            
            
               Трябва ли — доколкото са приложими — членове 3 и 5 от Директива 93/13/ЕИО на Съвета от 5 април 1993 година относно неравноправните клаузи в потребителските договори във връзка с точка 1, буква й) и точка 2, буква б), изречение второ от приложението към член 3, параграф 3 на тази директива, както и член 3, параграф 3 във връзка с приложение А, букви б) и/или в) от Директива 2003/55/ЕО (2) на Европейския парламент и на Съвета от 26 юни 2003 година относно общите правила за вътрешния пазар на природен газ и отменяне на Директива 98/30/ЕО да се тълкуват в смисъл, че клаузите за ценова промяна, съдържащи се в договорите със специални клиенти за доставка на природен газ, отговарят на изискванията за ясен и разбираем текст и/или са достатъчно прозрачни ако, макар в тях да не са посочени основанията, предпоставките и обхвата на промяната на цените, те все пак гарантират, че газоразпределителното предприятие своевременно уведомява клиентите си преди всяко увеличение на цените и че клиентите имат право да прекратят договора, ако не искат да приемат изменените условия, за които са били уведомени?
            
         
      (1)  ОВ L 95, стр. 29; Специално издание на български език, 2007 г., глава 15, том 2, стр. 273.
   
      (2)  ОВ L 176, стр. 57; Специално издание на български език, 2007 г., глава 12, том 2, стр. 80.